জোসেফ
জোসেফ বা 'Joseph' একটি সাধারণ পুরুষবাচক নাম যা হিব্রু 'Yosef' (יוֹסֵף‎) শব্দ থেকে উদ্ভূত। ইংরেজি, ফরাসি এবং আংশিকভাবে জার্মান ভাষায় প্রধানত "Joseph" বানানটি ব্যবহৃত হয়। আধুনিক নর্ডিক দেশগুলোর ভাষায়ও এই নামের এমন একটি রূপ পাওয়া যায়। পর্তুগিজ ও স্প্যানিশ ভাষায় নামটি "José"। আরবি ভাষাসহ কোরআনে এই নামটির বানান يوسف (ইউসুফ)। ফার্সি ভাষায় নামটি Yousef, তুর্কি ভাষায় Yusuf। পশতু ভাষায় বানানটি Esaf (ايسپ) এবং মালায়ালাম ভাষায় Ousep (ഔസേപ്പ്)। এর বিভিন্ন রূপে নামটি অনেক দেশেই উল্লেখযোগ্য জনপ্রিয়তা পেয়েছে। ১৯২৫ থেকে ১৯৭২ সাল পর্যন্ত যুক্তরাষ্ট্রে শীর্ষ ১০ ছেলেদের নামের তালিকায় "Joseph" অন্যতম ছিল (অপরটি Robert)। সমসাময়িক ইসরায়েলে 'Yossi' বা 'Yossef' নামে এটি বিশেষভাবে প্রচলিত, এবং ইতালিতে এই নামের 'Giuseppe' রূপ বিংশ শতাব্দীর সবচেয়ে সাধারণ পুরুষের নাম ছিল। খ্রিস্টপূর্ব প্রথম শতাব্দীতে, ইসরায়েলি ইহুদিদের মধ্যে Joseph ছিল দ্বিতীয় জনপ্রিয় পুরুষের নাম। বাইবেলের জেনেসিস গ্রন্থে জোসেফ (হিব্রুতে Yossef ben-Yaakov) হলেন জ্যাকবের একাদশ পুত্র এবং র‍্যাচেলের প্রথম পুত্র। বাইবেলের নিউ টেস্টামেন্টে 'Joseph' নামের সবচেয়ে উল্লেখযোগ্য দুই ব্যক্তি হলেন - মেরির (যীশুর জননী) স্বামী যোসেফ; এবং যীশুর একজন গোপন শিষ্য যোসেফ, যিনি যীশুর সমাধির ব্যবস্থা করেছিলেন।